จับพิรุธ แม่ปุ๊ก อ้างรู้ว่าท้องลูกคนเล็ก ช่วงใกล้คลอด ได้บริจาคกว่า 10 ล้าน
เปิดพฤติกรรม แม่ปุ๊ก รับบริจาคกว่า 10 ล้าน ตรวจ DNA ยืนยันสัมพันธ์กับเด็กชายวัย 2 ขวบ หลังเจ้าตัวอ้าง มีสัมพันธ์หนุ่มรู้จักได้ 3 วัน มารู้ตัวว่าท้องช่วงใกล้คลอดจากกรณีเจ้าหน้าที่ตำรวจ กก.4 บก.ป. นำกำลังเข้าจับกุม น.ส.นิษฐา (สงวนนามสกุล) หรือ แม่ปุ๊ก อายุ 29 ปี ชาว กทม. ผู้ต้องหาตามหมายจับศาลอาญา ข้อหา รับไว้ซึ่งเด็กโดยมีความมุ่งหมายเพื่อเป็นการแสวงหาประโยชน์โดยมิชอบ พยายามฆ่าผู้อื่นโดยไตร่ตรองไว้ก่อน ทำร้ายผู้อื่นจนเป็นเหตุให้ผู้นั้นถึงแก่ความตาย ฉ้อโกงโดยการแสดงตนเป็นคนอื่น ฉ้อโกงประชาชน ได้ที่บ้านพักแห่งหนึ่งภายในซอยเทิดราชัน 13 ถ.เทิดราชัน แขวงสีกัน เขตดอนเมือง กทม. เมื่อวันที่ 18 พ.ค. ที่ผ่านมาเนื่องจากพบว่ามีพฤติกรรมต้องสงสัยว่า น่าจะมีส่วนเกี่ยวข้องในการทำให้ ด.ช. อายุ 2 ขวบ ซึ่งเป็นบุตรแท้ๆ และ ด.ญ. อายุ 4 ขวบ บุตรบุญธรรม ล้มป่วยด้วยอาการผิดปกติ เพื่อสร้างเรื่อง หลอกเอาเงินจากคนอื่น ซึ่งขณะนี้อาการของ ด.ช.วัย 2 ขวบ ปลอดภัยแล้ว แต่ยังคงต้องอยู่ในความดูแลของกระทรวงการพัฒนาสังคมและความมั่นคงของมนุษย์หลังผลการตรวจวินิจฉัยของแพทย์พบสารเคมีฤทธิ์ออกฤทธิ์เป็นกรด คล้ายกับสารเคมี ที่เป็นส่วนผสมของน้ำยาล้างห้องน้ำ หรือน้ำยาซักฟอก ในร่างกายจำนวนมากจนทำให้อวัยวะภายในเสียหาย ตามที่ได้เคยมีการนำเสนอไปก่อนหน้านี้แล้วนั้นความคืบหน้าคดีดังกล่าว เมื่อวันที่ 23 พ.ค. ผู้สื่อข่าวรายงานว่า ภายหลังการจับกุมตัว น.ส.นิษฐา หรือ แม่ปุ๊ก ทาง พล.ต.ต.จิรภพ ภูริเดช ผบก.ป. ยังคงสั่งการให้ พ.ต.อ.ปทักข์ ขวัญนา ผกก.4 บก.ป. พร้อมด้วย พ.ต.ท.ณัฐพงษ์ เกิดเอี่ยม รอง ผกก.4 บก.ป. และเจ้าหน้าที่ชุดปฏิบัติการ กก.4 บก.ป. ลงพื้นที่สืบหาพยานหลักฐานอย่างต่อเนื่อง เพื่อพิสูจน์ทราบข้อเท็จจริงเกี่ยวกับคดีดังกล่าว โดยมีการตั้งประเด็นข้อสงสัยทางคดีที่ต้องคลี่คลายกว่า 20 ประเด็นโดยเฉพาะประเด็นสำคัญข้อสงสัยว่า ด.ช. วัย 2 ขวบ ที่ได้รับการรักษาจนปลอดภัยแล้วนั้น เป็นบุตรแท้ๆ ของ น.ส.นิษฐา จริงหรือไม่ แม้ว่าในใบสูติบัตรจะมีการยืนยันชัดเจนว่า น.ส.นิษฐา เป็นมารดาถูกต้องตามกฎหมาย แต่เนื่องจากว่า ในทางกฎหมายเกี่ยวกับการแจ้งเกิดบุตรนั้น ยังมีช่องโหว่บางอย่าง ที่ทำให้บุคคลที่ไม่ใช่บิดามารดาที่แท้จริงของเด็กสามารถจดทะเบียนในการเป็นมารดาของเด็กได้ ซึ่งการจะพิสูจน์ทราบข้อเท็จจริงให้หายเคลือบแคลงข้อสงสัยได้นั้น จึงจำเป็นจะต้องทำการตรวจดีเอ็นเอซึ่งขณะนี้ทางเจ้าหน้าที่ได้มีการเก็บตัวอย่างดีเอ็นเอของ น.ส.นิษฐา และ ด.ช. วัย 2 ขวบ ส่งไปตรวจพิสูจน์ทราบตามหลักนิติวิทยาศาสตร์แล้ว โดยคาดว่าน่าจะทราบผลภายในสัปดาห์หน้านี้รายงานข่าวแจ้งอีกว่า สำหรับมูลเหตุที่ทำให้เกิดข้อสงสัยในประเด็นดังกล่าว ส่วนหนึ่งเป็นผลจากพฤติกรรมที่ผิดแปลกธรรมชาติของผู้เป็นแม่ เนื่องจากในช่วงที่ ด.ช. วัย 2 ขวบ ยังมีอาการป่วยหนักอยู่นั้น ธรรมชาติของคนเป็นแม่ทั่วไปจะต้องเพิ่มความเอาใจใส่ดูแลลูกน้อยมากขึ้น จนไม่มีเวลาคิดหรือทำอย่างอื่น แต่ น.ส.นิษฐา กลับยังคงสนใจหรือมุ่งแต่เรื่องการถ่ายคลิปวิดีโอ โพสต์ข้อความลงในสื่อสังคมออนไลน์ เพื่อสร้างกระแสและมุ่งหวังแต่ยอดเงินบริจาคจากประชาชนนอกจากนี้ ยังมีการข้อสังเกตอีกด้วยว่า เมื่อมีการส่งตัว ด.ช. วัย 2 ขวบ ไปอยู่ในความดูแลของทางแพทย์ เด็กจะมีอาการดีขึ้นจนเกือบหายเป็นปกติ แต่เมื่อเด็กกลับไปอยู่ในความดูแลของ น.ส.นิษฐา ไม่นานก็จะมีอาการทรุดลงอย่างหนัก อีกทั้งเด็กยังมีอาการหวาดกลัว ไม่อยากเข้าใกล้ หรือติดต่อกับ น.ส.นิษฐาอีกทั้งเมื่อเจ้าหน้าที่สอบถามประวัติความเป็นมาของผู้เป็นพ่อ ด.ช.อิ่มบุญ นั้น น.ส.นิษฐา กลับไม่สามารถยืนยันตัวตนได้มากนัก โดยอ้างว่าก่อนหน้าที่จะตั้งครรภ์ด.ช. วัย 2 ขวบ ได้ไปเที่ยวที่สถานบันเทิงแห่งหนึ่ง ก่อนจะไปพบเจอกับชายหนุ่มคนหนึ่งจนนำไปสู่การมีสัมพันธ์ลึกซึ้ง และคบหากันในช่วงเวลาสั้นๆ เพียงแค่ 3 วัน จากนั้นทั้งคู่จะเลิกราต่อกัน ซึ่งระหว่างนั้นก็ไม่รู้ว่าตัวเองตั้งครรภ์ เนื่องจากประจำเดือนยังมาปกติ กว่าจะมารู้ตัวว่าตั้งท้อง อายุครรภ์ก็เกือบ 9 เดือน ใกล้คลอดแล้วประกอบกับจากการสอบถามพยานบุคคลใกล้ชิดของ น.ส.นิษฐา ส่วนใหญ่ต่างยืนยันว่า ก่อนหน้าจะพบด.ช. วัย 2 ขวบ นั้น ไม่เคยเห็น น.ส.นิษฐา ตั้งครรภ์มาก่อน ซึ่งพยานส่วนใหญ่มาทราบเรื่องว่า น.ส.นิษฐา มีบุตรก็ตอนที่ น.ส.นิษฐา พาด.ช. วัย 2 ขวบ กลับมาอยู่ที่บ้านแล้ว จึงทำให้ทางเจ้าหน้าที่มองว่าคำกล่าวอ้างของ น.ส.นิษฐา นั้นยังไม่สมเหตุสมผลหรือมีน้ำหนักมากเพียงพอและหากผลการตรวจพิสูจน์ออกมาว่าดีเอ็นเอ ออกมาพบว่า น.ส.นิษฐา ไม่ได้เป็นแม่ที่แท้จริงของด.ช. วัย 2 ขวบ นั้น น้ำหนักความน่าเชื่อถือในคดีทำร้ายเด็กก็จะมีเพิ่มมากขึ้นไปด้วยรายงานข่าวแจ้งอีกว่า ส่วนกรณีที่ น.ส.นิษฐา มักกล่าวอ้างกับบุคคลอื่นว่ามีอาชีพเป็นเภสัชกร จากการตรวจสอบประวัติพบว่าไม่ได้เป็นเภสัชกร ตามที่กล่าวอ้างแต่อย่างใด เพียงแต่เคยเรียนเภสัชกรอยู่ 3 ปี แต่ไม่จบหลักสูตรการศึกษาขณะที่ การตรวจสอบบัญชีธนาคารต่างๆ ที่เปิดขึ้นเพื่อรับบริจาคนั้น เบื้องต้นพบว่า มีด้วยกัน 4 บัญชี โดยมี 3 บัญชี ถูกเปิดในชื่อของแม่แท้ๆ ของ ด.ญ. วัย 4 ขวบ ที่เสียชีวิตไปก่อนหน้านี้ ส่วนอีก 1 บัญชีเปิดในชื่อของ น.ส.นิษฐา ทั้งนี้จากการตรวจสอบบัญชีธนาคารทั้ง 4 บัญชีดังกล่าวพบว่า มียอดเงินจากผู้บริจาคเข้ามาจำนวนกว่า 10 ล้านบาท จากยอดผู้บริจาคกว่า 3000 คน ซึ่งมีการโอนเงินเข้ามาจำนวนกว่า 8000 ครั้ง ขณะที่การตรวจสอบเงินหมุนเวียนในบัญชีดังกล่าวทั้งหมดพบว่ามีมากถึงเกือบ 20 ล้านบาทอย่างไรก็ตาม ภายหลังจากพบว่ามี 3 บัญชี ที่เป็นชื่อของแม่แท้ๆ ของด.ญ. วัย 4 ขวบ นั้น ทางเจ้าหน้าที่ก็ได้มีการตรวจสอบไปยังแม่แท้ๆ ของ ด.ญ. ซึ่งก็ได้มีการชี้แจงในส่วนนี้ว่า ก่อนหน้าบุตรสาวจะเสียชีวิต ทาง น.ส.นิษฐา ได้ติดต่อมาหาเพื่อขอให้ช่วยเปิดบัญชีธนาคารให้ โดยอ้างว่าจะนำไปใช้เป็นหลักฐานในการทำประกันให้กับ ด.ญ. จึงหลงเชื่อเปิดบัญชีให้ไป โดยไม่ทราบว่าจะนำไปใช้ในการสร้างความน่าเชื่อถือ หลอกรับบริจาคเงิน และใช้หลอกขายสินค้าออนไลน์ซึ่งการเปิดบัญชีดังกล่าวนี้เองยังส่งผลให้แม่ของ ด.ญ. วัย 4 ขวบ ถูกผู้เสียหายบางรายที่ถูกฉ้อโกงเงินแจ้งความเอาผิดด้วย ก่อนจะมีการชี้แจงข้อเท็จจริงให้ผู้เสียหายได้ทราบในภายหลังต่อมาขณะที่ความคืบหน้าภาพรวมในส่วนของสำนวนคดีนั้น เดิมทีสำนวนคดีดังกล่าวอยู่ความรับผิดชอบของ สภ.คลองหลวง จ.ปทุมธานี แต่เนื่องจากข้อจำกัดในส่วนของจำนวนบุคลากรและเครื่องมือการตรวจสอบ จึงได้มีการเสนอเรื่องโอนคดีมาอยู่ในความรับผิดชอบของทางตำรวจกองปราบ เป็นหน่วยงานหลักรับดำเนินการแทน ซึ่งขณะนี้อยู่ระหว่างการดำเนินการ โดยคาดว่าการโอนย้ายสำนวนคดีดังกล่าวมายังกองปราบอย่างเป็นทางการในเร็ววันนี้.
เปิดพฤติกรรม แม่ปุ๊ก รับบริจาคกว่า 10 ล้าน ตรวจ DNA ยืนยันสัมพันธ์กับเด็กชายวัย 2 ขวบ หลังเจ้าตัวอ้าง มีสัมพันธ์หนุ่มรู้จักได้ 3 วัน มารู้ตัวว่าท้องช่วงใกล้คลอด 
แม่ปุ๊ก,คดีแม่ปุ๊ก,คดีแม่ปุ๊กวางยาลูก,แม่วางยาลูก,น้องอิ่มบุญ,น้องอมยิ้ม,ดีเอ็นเอ,ข่าวทั่วไป